
R  A  P  O  R  T

asupra propunerii legislative pentru completarea Legii nr. 360/2004 pentru aprobarea Ordonanţei de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, Camera Deputaţilor fiind Cameră decizională (PLx 505/2006)

În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond cu propunerea legislativă pentru completarea Legii nr. 360/2004 pentru aprobarea Ordonanţei de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, Camera Deputaţilor fiind Cameră decizională.

 La întocmirea prezentului raport, Comisia a avut în vedere:

1. avizul nr. PLx505/08.06.2006 al Comisiei juridice, de disciplină şi imunităţi;

2. avizul nr. 416/14.06.2006 al Comisiei pentru buget, finanţe şi bănci;
3.  avizul  nr.291 /23.02.2006 al Consiliului Legislativ.  
 
          Propunerea legislativă vizează completarea art. 5 din  Ordonanţa de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr. 360/2004, în vederea asigurării transparenţei contractelor de privatizare.
La dezbaterea  propuneri legislative au participat, în conformitate cu art. 54 şi 55 din Regulamentul Camerei Deputaţilor, republicat, domnul senator Marius Marinescu – iniţiator, reprezentanţii Autorităţii pentru Valorificarea Activelor Statului: doamna Elena Andrei – director, Consiliului Naţional al Întreprinderilor Mici şi Mijlocii din România: domnul Mircea Odobescu - director.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 20 iunie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 23 deputaţi, din totalul de 24 membri ai comisiei.


Raportul comisiei a fost adoptat cu  23 de voturi din voturile celor prezenţi ( din totalul de 23 de voturi).


Propunerea legislativă a fost respinsă de Senat în şedinţa din 18 mai  2006.

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună plenului Camerei Deputaţilor respingerea  propunerii legislative pentru completarea Legii nr. 360/2004 pentru aprobarea Ordonanţei de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului.

 CAMEREI  DEPUTAŢILOR

Vă înaintăm, alăturat, RAPORTUL  asupra propunerii legislative pentru completarea Legii nr. 360/2004 pentru aprobarea Ordonanţei de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, Camera Deputaţilor fiind Cameră decizională.
In raport de obiectul şi conţinutul său, proiectul de lege face parte din categoria legilor ordinare.

MIHAI  TUDOSE
